**Európa országainak földrajza – vázlat –**

**Közép – Európa országai**

|  |  |  |
| --- | --- | --- |
| 1. | **Németország:** | **Európa vezető ipari nagyhatalma** |
|  | Domborzata: | Északon: Germán – alföld  Középen: röghegységek: Harz –hg., Rajnai – palahegység, Fekete – erdő  Délen: Sváb – Bajor - medence, Bajor - Alpok |
|  | Éghajlata: | Óceáni és nedves kontinentális |
|  | Vízrajza: | Folyói: Duna, Rajna, Majna, Elba, Odera  Tavai: Glaciális eredetű tóhátságok északon: pl. Mecklenburgi – tóhátság  Gleccsertavak: Boden – tó (Ausztriával, Svájccal közös határon) |
|  | Növényzete: | Lombhullató erdők öve |
|  | Városai: | Berlin – főváros, tengerparti kikötővárosok: Hamburg, Bréma, Rostock,  München (Bajor „főváros”), Ruhr – vidéki városhalmaz: Köln, Duisburg, Dortmund, Leverkusen stb. |
|  | Ásványkincsek: | Feketeszén (Ruhr – vidék)**, barnaszén (a világon 1. hely)**, kősó, kálisó |
|  | Mezőgazdaság: | **Belterjes mezőgazdaság** |
|  | Ipara: | **-** Európa legnagyobb **személygépkocsi gyártója és exportőre** (Volkswagen, Opel, Mercedes, Ford, BMW)  **- elekrotechnikai és elektronikai ipar:** Bosch (fúrók, szerszámgépek), Siemens (háztartási gépek, mobiltelefon), TDK  **- finommechanika és optika**  **- vegyipar:** AGFA (fotótechnika),Bayer-művek (gyógyszeripar)  **- sörgyártás** |
|  | Közlekedés, kereskedelem: | **- Európa legfejlettebb közút- és vasúthálózatával rendelkezik:** Európa leghosszabb autópálya – rendszere, gyorsforgalmi vasúthálózat (280 km/h)  **-** belvízi hajózás: Duisburg, tengeri hajózás: Hamburg  **- Európa egyik legnagyobb repülőtere: Frankfurt am Main** |
| 2. | **Lengyelország:** | **Európa központjában** |
|  | Domborzata: | Északon: Lengyel – alföld  Középen: Lengyel – középhegység  Délen: Szudéta – hegység (röghegység) és a Tátra (Kárpátok) |
|  | Éghajlata: | Óceáni és nedves kontinentális |
|  | Vízrajza: | Folyói: Visztula (Varsó folyója), Odera (német – lengyel határon)  Tavai: Glaciális eredetű tóhátságok északon: pl. Mazuri – tóhátság  Gleccsertavak a Tátrában |
|  | Növényzete: | Lombhullató erdők öve |
|  | Városai: | Varsó, Krakkó, Wroclaw, tengerparti kikötővárosok: Gdanszk, Gdynia |
|  | Ásványkincsek: | **- feketeszén (Felső – Sziléziában), barnaszén,** rézérc (Alsó – Szilézia), **kősó,** kálisó, kén |
|  | Mezőgazdaság: | **Alacsony színvonalú mezőgazdaság**  az állattenyésztés a vezető ág: szarvasmarha, sertés  hidegtűrő növények: rozs, burgonya, len |
|  | Ipara: | **A szénre települő ipar**  **- színesfémkohászat, vaskohászat (Krakkó és környéke)**  **-** gépipar  **- hajógyártás:** Gdanszk  **-** vegyipar  - textilipar: Lodz |
|  | Közlekedés, kereskedelem: | **-** Az áruszállításban a vasúté és a tengeri hajózásé (Gdanszk) a főszerep  - Nemzetközi repülőtér Krakkóban és Varsóban |
| 3. | **Balti Államok:** | **Észtország, Lettország, Litvánia** |
|  | Ásványkincsek: | - olajpala (Észtország), borostyánkő (Litvánia) |
|  | Mezőgazdaság: | - vezető ágazat a hús – és tejtermelő szarvasmarha tenyésztés |
|  | Ipara: | - hajógyártás  - fa-, papír- és bútoripar (gazdag erdőségek) |
|  | Közlekedés, kereskedelem: | - tengeri hajózás |
| 4. | **Csehország:** | **A hegységekkel övezett ország** |
|  | Domborzata: | Az ország határai mentén röghegységek sorakoznak: Cseh – erdő, Szudéták, Érchegység,  Az ország közepén: Cseh – fennsík  A folyók mentén alföldek: Elba – alföldje, Morva - alföldje |
|  | Éghajlata: | Nedves kontinentális |
|  | Vízrajza: | Folyói: Elba, Vltava (Moldva), Morva, Odera |
|  | Növényzete: | Lombhullató erdők öve |
|  | Városai: | Prága, Brno, Osztrava (vaskohászat), Plsen (sörgyártás) |
|  | Ásványkincsek: | **- feketeszén (Osztravai – medence),** barnaszén, uránérc (Érchegység) |
|  | Mezőgazdaság: | - vezető ágazat az állattenyésztés |
|  | Ipara: | - hőerőművek  - vas- és acélkohászat  - **személyautógyártás: Skoda**  - vegyipar, üveg -, porcelángyártás  - fa- és papíripar  **- söripar (komló és árpatermesztés)** |
|  | Közlekedés: | - nemzetközi repülőtér: Prága |
| 5. | **Svájc:** | **A Nyugati – Alpok országa** |
|  | Domborzata: | Területének 7o% - át hegység foglalja el: Alpok és Júra – hg.  Közöttük található a Svájci – medence. |
|  | Éghajlata: | Nedves kontinentális a medencékben és hegyvidéki |
|  | Vízrajza: | Folyói: Rajna, Rhone, Inn  Tavai: glaciális eredetű tavak: Genfi – tó, Boden – tó, Zürichi –tó |
|  | Növényzete: | Tűlevelű erdők, alpesi legelők |
|  | Városai: | Bern, Bázel, Genf, Zürich (bankok) |
|  | Ásványkincsek: | - a **„fehér szén”,** azaz vízenergia |
|  | Mezőgazdaság: | - magas színvonalú: tejtermelő szarvasmarhatartás  - **sajtgyártás, csokoládégyártás** |
|  | Ipara: | - a „fehér szénre” települő ipar: vízerőművek, alumínium kohászat  - munkaigényes, nagy szaktudást igénylő ágazatok: elektronikai ipar, **orvosi műszergyártás, óragyártás**  - **gyógyszeripar**: a világ 2. gyógyszerexportőre |
|  | Közlekedés, kereskedelem: | - fejlett közlekedés, Európa legfontosabb út- és vasútvonalai haladnak az Alpokon át |
| 6. | **Ausztria:** | **A Keleti – Alpok országa** |
|  | Domborzata: | Területének nagy részét a Keleti - Alpok foglalja el.  Alföldje a Bécsi - medence |
|  | Éghajlata: | Nedves kontinentális a medencékben és hegyvidéki |
|  | Vízrajza: | Folyói: Duna, Inn, Enns, Mura  Tavai: glaciális eredetű tavak az Alpokban, tektonikus eredetű a Fertő - tó |
|  | Növényzete: | Tűlevelű erdők, alpesi legelők |
|  | Városai: | Bécs, Linz, Gráz, Innsbruck, Salzburg |
|  | Ásványkincsek: | - **vasérc, sóbányászat** (Salzburg környéke) |
|  | Mezőgazdaság: | - magas színvonalú: tejtermelő szarvasmarhatartás |
|  | Ipara: | - vízerőművek, hőerőművek, vaskohászat  - vegyipar (só), gyógyszeripar  - faipar (hatalmas erdőségek) |
|  | Közlekedés, kereskedelem: | - fejlett közlekedés, Európa legfontosabb út- és vasútvonalai haladnak az Alpokon át és a Duna mentén |
| 7. | **Szlovákia:** | **A Kárpátok országa** |
|  | Domborzata: | Az ország nagy részét a **Kárpátok (Tátra)** foglalja el, a Duna mentén: **Dunamenti - alföld** |
|  | Éghajlata: | Nedves kontinentális és hegyvidéki |
|  | Vízrajza: | Folyói: Duna, Vág, Garam |
|  | Növényzete: | Lombhullató erdők öve és tűlevelű erdők öve |
|  | Városai: | Pozsony (Bratislava), Kassa (vaskohászat), Zsolna, Nyitra |
|  | Ásványkincsek: | - nyersanyagokban szegény |
|  | Mezőgazdaság: | - gabonatermesztés a Duna – alföldjén  - szarvasmarha és juhtenyésztés a hegyi legelőkön |
|  | Ipara: | - vaskohászat (Kassa), alumíniumkohászat, faipar, papíripar, sörgyártás |
|  | Közlekedés: | - fontos a Duna vízi útja |
| 8. | **Magyarország:** |  |
|  | Domborzata: | Az ország nagy része alföld: Magyar – alföld, Kisalföld  Az ország legmagasabb pontja az 1o14 m magas Kékes – tető az Északi – középhegységben, amelynek hegységei: Mátra, Bükk, Zempléni – hg.,  Az ország nyugati felében található a Balatonfelvidéki – hegyvidék is. |
|  | Éghajlata: | Nedves kontinentális és száraz kontinentális |
|  | Vízrajza: | Folyói: Duna, Tisza, Dráva, Maros, Körösök  Tavai: tektonikus tó a Balaton és a Fertő – tó is |
|  | Növényzete: | Lombhullató erdők és sztyepp |
|  | Városai: | Budapest, Miskolc, Debrecen, Szeged, Pécs, Győr, Kecskemét |
|  | Ásványkincsek: | Jelentős földgáz és bauxitkészletekkel rendelkezik |
|  | Mezőgazdaság: | Fejlett mezőgazdaság: gabonatermesztés, zöldségtermesztés (alföld)  intenzív állattenyésztés |
|  | Ipara: | Alumínium ipar (bauxitfeldolgozás), Gépipar (Mercedes összeszerelő üzem), Boripar |
|  | Közlekedés: | Budapest centrikus, autópályák |
| 9. | **Moldova Köztársaság** |  |
|  | Domborzata: | Alacsony fennsík és alföld uralja. Legmagasabb pontja 429 méter.  Dombvidékei: Moldvai – fennsík, Dnyeszter – fennsík  Alföldjei: Dél – moldovai – alföld, Dnyeszter - alföld |
|  | Éghajlata: | Száraz kontinentális |
|  | Vízrajza: | Folyói: Prut, Dnyeszter |
|  | Növényzete: | Sztyepp és erdős sztyepp |
|  | Városai: | Kisinyov, Tyiraszpol, Bălţi |
|  | Ásványkincsek: | Szegényesek |
|  | Mezőgazdaság: | Termékeny talajon (csernozjom) kialakult szántóföldi gabonatermesztés, a domboldalakon gyümölcs – és szőlőtermesztés |
|  | Ipara: | Jelentős élelmiszeripar: gyümölcsfeldolgozói par és boripar |
|  | Közlekedés: | Gyenge |